පානදුර ප්‍රදේශයේ පදිංචි නිසල් යනු පුද්ගලික වාණිජ බැංකුවක සේවය කරන 23 වියැති තරුණයෙක් විය. ඔහුගේ ගෙවල්වලට තරමක් නුදුරින් ජීවිත්වන කාන්තාවක් සමඟ මොහු සම්බන්ධ විය. ඇගේ සැමියා පිටරටක සේවය කරන අතර එකම පුතු පළමු ශ්‍රේණියේ ඉගෙනුම ලබයි. ඇගේ මායම්වලට අසුවුණු නිසල් ඇයට අවශ්‍ය පරිදි ඇය සමඟ ගතකිරීමට එකඟ විය. කෙසේ හෝ ඇය නිසල්ට කියා තිබුණේ රාත්‍රී කාලයේ ගෙදරට එන ලෙසය. ඒ සඳහා දෙදෙනාම ආරක්ෂිත ක්‍රම භාවිතා කර තිබුණි. නිසල්ගේ කාමරයෙන් සෘජුවම එළියට දොරක් තිබෙන අතර ඔහු රාත්‍රියේ කාටත් හොරා කාමරයෙන් පිටත්ව මෝටර් බයිසිකලය මීටර 100ක් පමණ තල්ලු කරගෙන ගොස් අර කාන්තාවගේ නිවසට යයි. පසුව පැය 3ක් 4ක් අවශ්‍ය ලෙස නිදහසේ සිටින ඔවුහු පාන්දර ජාමේ වෙන්වෙති. සතියකට දෙවරක් පමණ මෙම කාර්යය සිදු කළ අතර ඊට ආයුෂ තිබුණේ මාස 2ක පමණ කාලයකි. දිනක් රාත්‍රියේ නිවසේ ඇසුණු ශබ්දයකට නිසල්ගේ දෙමව්පියන් ඔහුගේ කාමරයට ගොස් බලනවිට නිසල් කාමරයේ සිටියේ නැත. ඔහුගේ යතුරුපැදිය තිබුණේද නැත. පාන්දර ජාමේ යතුරුපැදිය තල්ලුකරගෙනම ඔහු ගෙදර එනවිට ඔහුව දෙමව්පියන්ට හසුවුණි. නිමක් නැති දෝෂාරෝපණවලින් දෙසවන් පුරවාගත් ඔහුගේ සංවරබවේ සායම ඔහුගේ දෙමව්පියන් ඉදිරියේ දියවී ගියේය. පසුව පියා විසින් පසු දිනයේ ඔහුගේ කාමරය සෝදිසි කිරීමේදී එහි තිබී තවත් උපකරණ ආදිය සොයා ගන්නා ලදී. කෙසේ නමුත් නිසල් එම කාන්තාව ගැන වචනයක්වත් පිටකළේ නැත. එහෙත් අද වනවිට තම දෙමාපියන් තමා දෙස බලන ආකාරය පිළිබඳව ඔහු බොහෝසේ දුකට පත්වෙයි. නිසල්ව අහිමිවුණු එම කාන්තාව තවත් කොල්ලෙකු තම කාර්යයට යොදවා ගෙන ඇති බවට සැකයක් නැත.
නිසල් පදිංචිව ඇත්තේ කොහේද?
පානදුර